open-index/open-wikipedia-markdown huggingface dataset:
பெருநகர் பகுதி

**பெருநகர் பகுதி **(metropolitan area) என வேலைவாய்ப்பும் மக்கள்தொகையும் மிகுந்த நகரமையத்தை சுற்றி  சமூக பொருளியல் காரணங்களால் பிணைந்துள்ள  சிறுபயணத் தொலைவில் அமைந்துள்ள புறநகர்ப்பகுதிகளை உள்ளடக்கிய நகரப்பகுதி அழைக்கப்படுகிறது. இக்காரணங்களால் பெருநகர்ப் பகுதி சில நேரங்களில் **பயணிகள் வட்டம்** என்றும் **தொழிலாளர் சந்தை பகுதி** என்றும் அறியப்படுகிறது.காட்டாக, சென்னையை அண்மித்துச் சூழ்ந்துள்ள திருவள்ளூர் மாவட்ட நகரங்களும் காஞ்சிபுரம் மாவட்ட நகரங்களும் அவற்றின் பணிவாய்ப்பு, போக்குவரத்து மற்றும் வணிகத் தொடர்புகளால் பிணைக்கப்பட்டு **சென்னை பெருநகரம்** என அழைக்கப்படுகிறது.

## இந்தியா
இந்தியாவில் மக்கள்தொகை கணக்கெடுப்பு ஆணையரின் வரையறையின்படி 40 இலட்சம் (4 மில்லியன்) மக்கள்தொகைக்கு மேற்பட்ட நகரங்கள் பெருநகரங்களாக அறிவிக்கப்படுகின்றன. மும்பை, தில்லி, சென்னை, கொல்கத்தா, பெங்களூரு, ஐதராபாத்,நாக்பூர்,  அகமதாபாத், புனே, நாசிக்,கோயம்புத்தூர் ,திருச்சி,சேலம்  மற்றும் சூரத் ஆகிய பதிநான்கு நகரங்கள் தகுதி பெற்றுள்ளன. இந்நகரங்களில் வாழும் அரசு ஊழியர்கள் கூடுதல் வீட்டு வாடகைப்படி பெற தகுதியானவர்கள்.

## மேற்கோள்கள்

## வெளியிணைப்புகள்
* Metropolis.org, An organisation of world metropolises
* Urban Employment Areas in Japan  (Metropolitan Employment Areas in Japan)
* Turismo.fvg.it, (Metropolis read by maps in Friuli Venezia Giulia - Northeast of Italy - EU)
* Geopolis : research group, university of Paris-Diderot, France — Urbanization of the world

பகுப்பு:மக்கள்தொகை
பகுப்பு:நகரங்கள்
பகுப்பு:நகரப் புவியியல்
ஐ.எசு.ஓ 3166-2:ஐ.என்

**ஐ.எசு.ஓ 3166-2:ஐ.என்** (*ISO 3166-2:IN*) என்பது  ISO 3166-2 ல் இந்தியாவிற்கான குறியீடாகும். இது சுறுக்கக் குறிகளைப் பட்டியலிடும் சர்வதேச சீர்தர நிறுவனத்தின் (ISO) தரவரிசை பட்டியலில் உள்ள ISO 3166ன் ஒரு பகுதியாகும். தற்போது இந்தியாவிற்கு ISO 3166-2 குறியீடுகள் இந்தியாவின் 29 மாநிலங்கள் மற்றும் 7 பிரதேசங்களுக்கு குறிக்கப்பட்டுள்ளன.

ஒவ்வொரு குறியீடுகளும் இரண்டு பாகங்களாக பிரிக்கப்பட்டுள்ளன. பாகங்களை இணைப்புக்கோடு (hyphen, - )பிரிக்கிறது.  முதல் பகுதி IN, இது இந்தியாவிற்கான ISO 3166-1 alpha-2 குறியீடாகும். இரண்டாம் பாகம் தற்போது இந்திய வாகனப் பதிவுகளில் வாகனத்தின் எண்களில் பயன்பாட்டில் உள்ள குறியீடுகளாகும். சத்தீஸ்கர், மற்றும் உத்தரகாண்டு மாநிலத்திற்கு மட்டும் வாகன குறியீடுகளாக CG மற்றும் UA/UK என்பதற்கு பதில் முறையே CT மற்றும் UL என்று பயன்படுத்தப்படுகிறது.

## தற்போதைய குறியீடுகள்

ஐ.எசு.ஓ 3166-2 தரப்பட்டியலில் இடம்பெறும் குறியீடுகள்

## குறிப்புகள்


## மாற்றங்கள்
1998 க்குப் பின்னர் செய்திமடல்கள் மூலம் அறிவிக்கப்பட்ட மாற்றங்கள்

## மேற்கோள்கள்

## வெளி இணைப்புகள்
* States of India, Statoids.com

பகுப்பு:சீர்தரங்கள்
பகுப்பு:இந்திய மாநிலங்களும் பிரதேசங்களும்
குருதி உறைகட்டி

**குருதி உறைகட்டி** அல்லது *துரொம்பஸ்* (thrombus) என்பது குருதி உறைதல் என்ற தொழிற்பாட்டின் இறுதியில் உருவாகும் ஒரு பதார்த்தமாகும். நாரீனி புரதம், இன்னும் சில குருதி உறைதல் காரணிகள் தூண்டப்பட்டு, தொழிற்படும் நிலைக்கு வருவதுடன்,குருதிச் சிறுதட்டுக்கள் திரட்சி அடைவதால், குருதிச் சிறுதட்டுக்கள் அடைப்பை ஏற்படுத்தும் குருதி உறைகட்டிகள் தோன்றும். காயங்கள் ஏற்படும்போது ஏற்படக்கூடிய குருதிப்பெருக்கை நிறுத்தக்கூடிய குருதி உறைகட்டிகள் சாதாரணமானவையாகவும், அவ்வாறின்றி, குழலியக்குருதியுறைமை போன்ற நிலையில் தோன்றும் குருதி உறைகட்டிகள், நோயை உருவாக்குபனவாகவும் அமைகின்றன.

பகுப்பு:குருதி நோய்கள்
1 E8 மீ²

**1 E8 மீ²** (*1 E8 m²*) என்பது 100 கி.மீ.² இற்கும் 1000 கி.மீ.² இற்கும் இடையேயான பரப்பளவைக் கொண்ட இடங்களுக்குப் பயன்படுத்தப்படுகிறது. இந்த வழக்கு 1 x 108மீ² இற்கான அறிவியல் குறியீடை அடிப்படையாகக் கொண்டது.

* 100&nbsp;கி.மீ.² பின்வருவனவற்றிற்கு இணையானது:
** 1 E+8 மீ²
** 10&nbsp;கி.மீ. நீளப் பக்கங்களைக் கொண்ட சதுரம்
** 10,000 எக்டேர்கள்
** அண். 38.6 சதுர மைல்கள்
** அண். 24,711 ஏக்கர்கள்

## குறிப்பிடத்தக்க இடங்கள்
* 105&nbsp;கி.மீ.² -- பாரிஸ், பிரான்சு 
* 105&nbsp;கி.மீ.² -- ஸ்ரீநகர், சம்மு காசுமீர், இந்தியா
* 115&nbsp;கி.மீ.² -- வான்கூவர், பிரிட்டிசு கொலம்பியா, கனடா (நகரம்)
* 116&nbsp;கி.மீ.² -- யேர்சி, கால்வாய் தீவுகள், ஐக்கிய இராச்சியம்
* 121&nbsp;கி.மீ.² -- செயிண்ட் எலனா தீவு
* 160&nbsp;கி.மீ.² -- லீக்கின்ஸ்டைன் (பரப்பளவு அடிப்படையில் 188-வது நாடு)
* 174&nbsp;கி.மீ.² -- சென்னை, தமிழ்நாடு, இந்தியா
* 177&nbsp;கி.மீ.² -- வாசிங்டன், டி. சி., ஐக்கிய அமெரிக்கா
* 185.5&nbsp;கி.மீ.² -- பிளானோ, டெக்சாஸ், ஐக்கிய அமெரிக்கா
* 193&nbsp;கி.மீ.² -- அரூபா
* 199&nbsp;கி.மீ.² -- சான் உவான், புவேர்ட்டோ ரிக்கோ
* 213.5&nbsp;கி.மீ.² -- கிளீவ்லாந்து, ஐக்கிய அமெரிக்கா
* 238.4&nbsp;கி.மீ.² -- பால்ட்டிமோர், மேரிலாந்து, ஐக்கிய அமெரிக்கா
* 259&nbsp;கி.மீ.² -- மார்த்தாவின் திராட்சைத் தோட்டம் தீவு, ஐக்கிய அமெரிக்கா
* 260&nbsp;கி.மீ.² -- நியுவே
* 272&nbsp;கி.மீ.² -- தாய்பெய், தாய்வான்
* 316&nbsp;கி.மீ.² -- மால்ட்டா  (பரப்பளவு அடிப்படையில் 185-வது நாடு)
* 360&nbsp;கி.மீ.² -- காசாக்கரை
* 370&nbsp;கி.மீ.² -- டிட்ராயிட், ஐக்கிய அமெரிக்கா
* 381&nbsp;கி.மீ.² -- வைட்டுத் தீவு
* 451&nbsp;கி.மீ.² -- சீசெல்சு
* 465&nbsp;கி.மீ.² -- வினிப்பெக், கனடா
* 468&nbsp;கி.மீ.² -- அந்தோரா
* 496&nbsp;கி.மீ.² -- பிராகா, செக் குடியரசு
* 500&nbsp;கி.மீ.² -- மொண்ட்ரியால், கனடா
* 501&nbsp;கி.மீ.² -- குவாங்சூ நகரம், தென் கொரியா
* 517&nbsp;கி.மீ.² -- வார்சாவா, போலந்து
* 525&nbsp;கி.மீ.² -- புடாபெசுட்டு, அங்கேரி
* 540&nbsp;கி.மீ.² -- டேஜியோன், தென் கொரியா
* 570&nbsp;கி.மீ.² -- மாண் தீவு
* 571&nbsp;கி.மீ.² -- இபிசா, எசுப்பானியா
* 582&nbsp;கி.மீ.² -- செனீவா ஏரி
* 641&nbsp;கி.மீ.² -- தொராண்டோ, கனடா
* 684&nbsp;கி.மீ.² -- எட்மன்டன், ஆல்பர்ட்டா, கனடா
* 700&nbsp;கி.மீ.² -- புனே, இந்தியா
* 704&nbsp;கி.மீ.² -- சிங்கப்பூர் (அனைத்து நிலப்பரப்பு)
* 754&nbsp;கி.மீ.² -- டொமினிக்கா (பரப்பளவு அடிப்படையில் 172-வது நாடு)
* 763&nbsp;கி.மீ.² -- புசான், ஐக்கிய அமெரிக்கா
* 790&nbsp;கி.மீ.² -- கால்கரி, ஆல்பர்ட்டா, கனடா
* 798&nbsp;கி.மீ.² -- பேர்ம் நகரம், உருசியா
* 823&nbsp;கி.மீ.² -- கேன்சஸ் நகரம் (மிசூரி), ஐக்கிய அமெரிக்கா
* 835&nbsp;கி.மீ.² -- நியூயார்க்கு நகரம், ஐக்கிய அமெரிக்கா
* 886&nbsp;கி.மீ.² -- தேகு, தென் கொரியா
* 892&nbsp;கி.மீ.² -- பெர்லின், செருமனி

## மேற்கோள்கள்

பகுப்பு:பரப்பளவு அலகுகள்
தாரகை (1953 இதழ்)

**தாரகை** இலங்கை,  கொழும்பிலிருந்து 1953ம் ஆண்டில் வெளிவந்த ஒரு வார இதழாகும். தாரகை என்ற பெயரில் இலங்கை, இந்தியா ஆகிய நாடுகளில் அவ்வப்போது சில இதழ்களும், சிற்றிதழ்களும் வெளிவந்துள்ளன.

## ஆசிரியர்
* முஹம்மது சாலிஹ்.

## உள்ளடக்கம்
இது ஒரு இதழ் என்றடிப்படையில் செய்திகளுக்கும், செய்தி ஆய்வுகளுக்கும் முக்கியத்துவம் கொடுத்திருந்தது. இலக்கிய ஆக்கங்களையும் தாங்கிவெளிவந்தது. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன்

பகுப்பு:இலங்கை இசுலாமியத் தமிழ் இதழ்கள்
தியாகத் தென்றல் (சிற்றிதழ்)

**தியாகத் தென்றல்** இலங்கையிலிருந்து 1991ம் ஆண்டில் வெளிவந்த ஒரு இதழாகும்.

## ஆசிரியர்
* ரசீத் றியாழ்

## வெளியீடு
வளர்பிறை இளம் எழுத்தாளர் மன்றம்

## உள்ளடக்கம்
இவ்விதழில் சிறுகதைகள், கவிதைகள், கட்டுரைகள் போன்ற பல்வேறு ஆக்கங்கள் இடம்பெற்றிருந்தன. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 

பகுப்பு:இலங்கை இசுலாமியத் தமிழ் இதழ்கள்
தினத் தபால் (இதழ்)

**தினத் தபால்** இலங்கை, கொழும்பிலிருந்து 1930ம் ஆண்டில் வெளிவந்த ஒரு நாளிதழாகும்.

## ஆசிரியர்
* மீரா முகைதீன்

## பணிக்கூற்று
இறைவனின் வழி பற்றியே நடப்போம்

## உள்ளடக்கம்
1930களில் இலங்கையில் பிரபல்யம் பெற்றிருந்த ஒரு செய்தி இதழாக இது காணப்பட்டது. உடனுக்குடன் செய்திகளை வெளியிட்டதினூடாக இது வாசகர் மத்தியில் அதிக ஜனரஞ்சகத் தன்மை பெற்றிருந்தது. அக்காலகட்டத்தில் கூடிய விற்பனையுடைய பத்திரிகையாகவும் விளங்கியது. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
தீன் தமிழ் (சிற்றிதழ்)

**தீன்தமிழ்** இந்தியா, அருப்புக்கோட்டையிலிருந்து 1987ம் ஆண்டில் வெளிவந்த ஒரு மாத இதழாகும்.

## ஆசிரியர்
* முகம்மது மூசா

## பணிக்கூற்று
இஸ்லாமியத் தமிழ் இலக்கிய ஏடு

## வெளியீடு
மீரா தமிழ் மன்றம்

## உள்ளடக்கம்
இவ்விதழ் ஒரு இலக்கிய இதழ் என்றடிப்படையில் சிறுகதைகள், கவிதைகள், கட்டுரைகள், புதினங்கள், வினாவிடை, கேள்வி பதில், வாசகர் பக்கம் போன்ற பல்வேறு அம்சங்களை கொண்டிருந்தது. இவ்விதழில் இடைக்கிடையே தரமான இலக்கியத் திறனாய்வுக் கட்டுரைகள் இடம்பெற்றிருந்தமை குறிப்பிடத்தக்கது. 

## வெளி இணைப்புகள்
* தீன் தமிழ் பற்றிய குறிப்பு 

பகுப்பு:இந்தியத்  தமிழ் இதழ்கள்
செங்கல்பட்டு சண்டை

**செங்கல்பட்டு சண்டை** (*Battle of Chingleput*) என்பது 1752-ல் இரண்டாம் கர்நாடக போரின் போது பிரிட்டன்-பிரான்ஸ் இடையே இந்திய துணைக்கண்டத்தில் நடைபெற்ற ஒரு போராகும். இதில் பிரிட்டானியப் படைகள் வெற்றி பெற்று, பிரெஞ்சு படைகள் சரணடைந்தன. செங்கல்பட்டு கோட்டை பிரித்தானியர் வசமானது.

## மேற்கோள்கள்
*George Bruce. Harbottle's Dictionary of Battles. (Van Nostrand Reinhold, 1981) ().

பகுப்பு:1752 நிகழ்வுகள்
பகுப்பு:தமிழகப் போர்கள்
பகுப்பு:காஞ்சிபுரம் மாவட்டம்
பகுப்பு:இரண்டாம் கர்நாடகப் போர்கள்
நம் குரல் (மலேசிய சிற்றிதழ்)

**நம்குரல்** மலேசியா,  கோலாலம்பூரிலிருந்து 1980ம் ஆண்டில் வெளிவந்த ஒரு மாத இதழாகும்.

## ஆசிரியர்
* சீனி நைனா முகம்மது.
இவர் மலேசியாவில் நன்கறியப்பட்ட ஒரு கவிஞரும், எழுத்தாளருமாவார். 

## உள்ளடக்கம்
மலேசிய இசுலாமியர்களின் கலை, கலாசார பாரம்பரியங்களை தமிழில் எடுத்துக் கூறும் ஒரு இதழாக இது காணப்பட்டது. கவிதைகள், சிறுகதைகள் என்பன மலேசிய சூழ்நிலையை எடுத்துக் காட்டும் வகையில் அமைந்திருந்தன. இலக்கியக் கட்டுரைகளையும், இலக்கிய ஆய்வுகளையும் இது தன்னகத்தே கொண்டிருந்தது. 
பகுப்பு:மலேசியத் தமிழ் இதழ்கள்
தோழன் (இதழ்)

**தோழன்** இந்தியா, திருச்சியிலிருந்து 1939 ஆம் ஆண்டில் வெளிவந்த ஒரு வார இதழாகும்.

## ஆசிரியர்
* கே. ஏ. அமீது
 
## உள்ளடக்கம்
இவ்விதழ் வாரச் செய்திகளின் தொகுப்பாக அமைந்திருந்தது. இலக்கிய ஆக்கங்களையும் தாங்கியிருந்தது. 

பகுப்பு:இந்தியத் தமிழ் இதழ்கள்
நமதூர் (சிற்றிதழ்)

**நமதூர்** இந்தியா, ஆத்தூர் (சேலம்) இலிருந்து 1954ம் ஆண்டில் வெளிவந்த ஒரு மாத இதழாகும்.

## ஆசிரியர்
* ஹாஜி குலாம். 
இவர் ஏற்கனவே சமாதானம் (1946), மார்க்க வினாவிடை (1947), இசாஅத்தே இஸ்லாம் (1949) ஆகிய இதழ்களையும் நடத்தியுள்ளார்.

## உள்ளடக்கம்
சிறுகதைகள், கவிதைகள், கட்டுரைகள், ஆய்வுக் கட்டுரைகள், இலக்கிய ஆய்வுக் கட்டுரைகள், எழுத்தாளர் அறிமுகங்கள், கேள்வி பதில்கள், வாசகர் அரங்கம் போன்ற பல்வேறு அம்சங்கள் இடம்பெற்றிருந்தன. 
பகுப்பு:இந்தியத்  தமிழ் இதழ்கள்
மின்சாரம் வழங்கப்பட்ட வீடுகளின் தரவரிசை அடிப்படையில் இந்திய மாநிலங்கள்

**மின்சாரம் வழங்கப்பட்ட வீடுகளின் தரவரிசை அடிப்படையில் இந்திய மாநிலங்கள்** என்ற இந்தப் பட்டியல் 2010ஆம் ஆண்டின்படி மின்சாரம் வழங்கப்பட்ட வீடுகளின் தரவரிசை அடிப்படையில் இந்திய மாநிலங்களை பட்டியலிடுகிறது. 

## மேற்கோள்கள்
*http://www.nfhsindia.org
பகுமிதவைவாழி

**பகுமிதவைவாழிகள்** எனப் பொதுவாகக் குறிப்பிடப்படும் அலைவிலங்குகள் தன் வாழ்நாளில் பகுதியை மிதவைவாழிகளாகவும் பிற்பகுதியை கடலடியிலும் கழிக்கும். இதில் பெரும்பாலான முதுகெலும்பில்லா தொகுதியில் வரும் உயிரினங்கள் மற்றும் பெரும்பான்மையான மீன்குஞ்சுகள் இவற்றுள் அடங்கும். மேலும் சில இனங்களில் இவைச் சூழ்நிலைக்கேற்ப மாறுபடவும் செய்கிறது .

## பண்புகள்
இவ்வாறு பெரும்பான்மையான கடலடி உயிர்கள் வாழ்நாளில் சிலப் பகுதியைக் கடற்பரப்புகளில் கழிக்கின்றன. இதில் பெரும்பான்மையான கடல் உயிரினக் குஞ்சுகள் அடங்கும். இவை 1 வாரம் முதல் 1 மாதம் வரை நீள்வதும் காணப்படுகிறது . 

இதில் சில பாலிக்கீட்டேப் புழுக்கள் (கடற்புழுக்கள்), அலைவாழ்க்கையை மீண்டும் அதன் இனப்பெருக்காலத்தில் தேர்வுச் செய்து அங்கேயேக் கழிக்கின்றன. இவ்வாறு மிதவைவாழிகளாய் வாழும் மீன்குஞ்சுகள் மற்றும் ஏனைய கடலுயிரிகளின் குஞ்சுகள் முதிர்ந்த விலங்குகளில் இருந்து முற்றிலும் மாறுபட்டுக் காட்சியளிக்கும். இக்குஞ்சுகள் வளர்ச்சியில் உருமாற்றம் பெற்று முதிர்ந்த விலங்குகளை ஒத்துக் காணப்படும். இவ்வாறுத் திரியும் குஞ்சுகளை இனம் காண்பதென்பது சிரமமான செயலாகும் .

இவ்வாறு பகுமிதவைவாழிகளாய் வாழும் குஞ்சுகள் நுண்ணலைத்தாவரங்களை உணவாக எடுத்துக்கொள்கின்றன. 

பகுமிதவைவாழிகளாக வாழும் உயிர்களின் வகைப்பாடு கீழ்வரும் சட்டகத்திற்குள் கொடுக்கப்பட்டுள்ளது.

## மேற்கோள்கள்

பகுப்பு:மிதவைவாழிகள்
தௌலத் (சிற்றிதழ்)

**தௌலத்** இந்தியா, பரங்கிப்பேட்டையிலிருந்து 1974ம் ஆண்டில் வெளிவந்த ஒரு மாத இதழாகும்.

## ஆசிரியர்
* மௌலவி பஜ்லுல் ஹக் ரசாதீ.

## பணிக்கூற்று
சீரதுந் நபி புகழை சிதறாமல் சித்தரிக்கும் ஒரே மாத இதழ்

## உள்ளடக்கம்
இவ்விதழ் முஹம்மது நபியவர்களின் சொல், செயல், அங்கீகாரம் ஆகியவற்றை நம்பகத்தகுந்த முறையில் விளக்கும் வகையில் இதன் உள்ளடக்கம் அமைந்திருந்தது. 
பகுப்பு:இந்தியத் தமிழ் இதழ்கள்
நண்பன் (இதழ்)

**நண்பன்** இந்தியா, திருவிதங்கோடுவிலிருந்து 1948ம் ஆண்டில் வெளிவந்த ஒரு வார இதழாகும். செய்திகளையும், செய்தி அறிக்கைகளையும் நடுநிலைமையுடன் எழுதி வந்தது. இலக்கிய ஆக்கங்களையும் இது கொண்டிருந்தது. இந்த இதழின் ஆசிரியராக கா. அப்துல் கபூர் என்பவர் இருந்தார்.

பகுப்பு:இந்தியத் தமிழ் இதழ்கள்
கிளையி உயிரணு

thumb|ஒரு கிளையி உயிரணுl
thumb|தோலிலுள்ள கிளையி உயிரணுக்கள்
**கிளையி உயிரணுக்கள்** (Dendritic cells) மனித உடலின் நோய் எதிர்ப்பாற்றல் முறைமை யில் தொழிற்படும் நோய் எதிர்ப்பு உயிரணுக்களில் ஒரு வகையாகும். இதன் முக்கியத் தொழில், பிறபொருளெதிரியாக்கிகளை மேற்பரப்பில் கொண்டு, ஏனைய நோயெதிர்ப்புக் கலங்களுக்கு அதனை முன் வைக்கும். அதனால் இவற்றை பிறபொருளெதிரியாக்கி - முன்வைக்கும் கலங்கள் என அழைப்பர்.

வெளிச் சூழலுடன் தொடர்புடைய தோல் போன்ற இழையங்களிலும், மூக்கு, நுரையீரல், இரைப்பை, குடல் ஆகிய உறுப்புக்களின் உள் மேற்பரப்பு இழையங்களிலும் இந்த கிளையி உயிரணுக்கள் காணப்படும். அத்துடன் குருதியில் இவை முதிர்ச்சி அடையாத நிலையில் காணப்படும். தொழிற்பாட்டு விலைக்கு வந்ததும் இவை நிணநீர்க்கணுக்களுக்கு செல்லும். அங்கு T உயிரணு, B உயிரணுக்களுடன், ஒன்றிணைந்து குறிப்பிட்ட நோய்க்காரணிகளுக்கு எதிரான நோய் எதிர்ப்பாற்றல் முறைமையில் பங்கெடுக்கும். முதிராத நிலையில் இருந்து, முதிர்ந்த தொழிற்படும் நிலைக்கு விருத்தியடையும்போது சில நிலைகளில், இவற்றில் கிளைகள் போன்ற வெளி நீட்டங்கள் தோன்றும். அதனாலேயே இவை கிளையி என்ற பெயரைப் பெற்றன. இவற்றின் உருவம் நியூரோன் எனப்படும் நரம்புக் கலங்களை ஒத்திருப்பினும், இவற்றின் கிளைகள் பல விதத்தில் அவற்றிலிருந்து வேறுபடுகின்றன.

## மேற்கோள்கள்

பகுப்பு:குருதி
பகுப்பு:உயிரணுவியல்
பகுப்பு:நோய் எதிர்ப்பு முறைமைகள்
சிவஞான முனிவர்

**சிவஞான முனிவர்** (1753 - 1785) ; திருநெல்வேலி, தமிழ்நாடு) ஒரு சைவ மெய்யியலாளர் ஆவார்.  இவர் தமிழ் மொழியிலும், சமசுகிருத மொழியிலும் சிறப்புப் பெற்றவர்.
ஆனந்தக் கூத்தர் – மயிலம்மை தம்பதிகளுக்கு மகனாகச் சைவ வேளாளர் குலத்தில் பிறந்தவர்.முக்களாலிங்கர் என்ற இயற்பெயர் கொண்ட இவர் , இளமையிலேயே துறவியானவர். வடமொழியும் தமிழ்மொழியும் நிகரானவை என்ற எண்ணம் கொண்டவர் என்பதால் சமசுகிருத நூல்கள் பலவற்றை தமிழுக்கு மொழி பெயர்த்தவர்.

இவரை ஸ்ரீ மாதவச் சிவஞான முனிவர் என்றும் அழைப்பர்.
இவரை பிள்ளையார்பாளையம் செங்குந்தர் மரபினர் அதிகளவில் ஆதரித்தனர். இவர் காஞ்சிபுரத்தில் தங்கி இருந்தபொழுது பிள்ளையார்பாளையம் மணியப்ப முதலியார் அதிக அளவில் உதவி செய்தார்.

## இயற்றிய நூல்கள்
* தொல்காப்பிய பாயிர விருத்தி
* மாபாடியம்
* திருத்தொண்டர் திருநாமக்கோவை
* திருமுல்லைவாயில் அந்தாதி - 100 பாடல்களைக் கொண்ட நூல்
* குளத்தூர்ப் பதிற்றுப்பத்தந்தாதி
* சோமேசர் முதுமொழி வெண்பா
* இளசைப் பதிற்றுப்பத்தந்தாதி
* திருவேகம்பரந்தாதி
* கச்சி ஆனந்த ருத்திரேசர் பதிகம்
* ஆனந்தக் களிப்பு
* காஞ்சி புராணம்
* முதற்காண்டம்
* கலைசைப் பதிற்றுப்பத்தாந்தாதி
* கலைசைப் செங்கழுநீர்
* விநாயகர் பிள்ளைத் தமிழ்
* அமுதாம்பிகைப் பிள்ளைத் தமிழ்
* அகிலாண்டேசுவரர் பதிகம்

## மொழிபெயர்ப்புகள்
* சித்தாங்க பிரகாசிகை
* சுலோக பஞ்சகம்
* தருக்க சங்கிரகம்
* சிவதத்துவ விவேகம்

## 12 மாணவர்கள்
*திருதணிகைக் கச்சியப்ப முனிவர்
*தொட்டிக்கலைச் சுப்பிரமணிய முனிவர்
*காஞ்சிபுரம் சிதம்பர முனிவர்
*இலக்கணம் சிதம்பரநாத முனிவர்
*காஞ்சி முத்துக்குமாரதேசிகர்
*காஞ்சி சரவணபத்தர்
*இராமநாதபுரம் சோமசுந்தரப்பிள்ளை
*திருமுக்கூடல் சந்திரசேகர முதலியார்
*காவாந்தண்டலம் அடைக்கலங்காத்த முதலியார்
*கடம்பர்கோயில் கல்யாணசுந்தர உபாத்தியாயர்
## காண்க
சைவ சமய இலக்கியம்

## மேற்கோள்கள்

பகுப்பு:சைவ சமய நூலாசிரியர்கள்
சிவஞான பாடியம்

**சிவஞான பாடியம்** என்பது 18-ஆம் நூற்றாண்டியில் சிவஞான முனிவரால் சைவ சிந்தாந்த முதன்மை நூற்களில் ஒன்றான சிவஞானபோதத்திற்கு எழுதப்பட்ட உரைநூல் ஆகும்.  இதை மாபாடியம் என்றும் அழைப்பர்.  இந்த நூல் திருவாவடுதுறையில் அரங்கேற்றப்பட்டது.

பகுப்பு:தமிழ் உரைநடை
பகுப்பு:சைவ சித்தாந்த தமிழ் இலக்கியம்
பகுப்பு:18 ஆம் நூற்றாண்டுத் தமிழ் நூல்கள்
தீனுல் இஸ்லாம் (சிற்றிதழ்)

**தீனுல் இஸ்லாம்** இலங்கை கொழும்பிலிருந்து 1957ம் ஆண்டில் வெளிவந்த ஒரு மாத இதழாகும்.

## ஆசிரியர்
* மௌலவி மன்சூர் நூரி.

## பொருள்
'தீனுல் இஸ்லாம்' என்றால் 'இஸ்லாமிய மார்க்கம்' என்று பொருள்படும்

## உள்ளடக்கம்
இவ்விதழ் இசுலாமிய அடிப்படைக் கருத்துகளுக்குரிய விளக்க ஆக்கங்களுக்கு முக்கியத்துவம் கொடுத்திருந்தது. இதில் தொழுகை, சகாத், நோன்பு போன்ற விளக்கக் கட்டுரைகள் பலகோணங்களில் இடம்பெற்றிருந்தன. இசுலாமிய இலக்கிய ஆக்கங்கள் இடைக்கிடையே இடம்பெற்றிருந்தன. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 

பகுப்பு:இலங்கை இசுலாமியத் தமிழ் இதழ்கள்
தமிழ்ச் சங்கம்

**தமிழ்ச்சங்கம்** (*Tamil Sangams*) என்னும் பெயரில் பல்வேறு கால-கட்டங்களில் பல்வேறு சங்கங்கள் நிலவிவந்தன.

**சங்கம்** என்பது தமிழை வளர்க்கும் பொருட்டு புலவர்கள் ஒருங்கிணைந்த ஒரு கூட்டமைப்பு. பழங்காலத்தில் இருந்த தமிழாய்வு மாணவர்கள் மற்றும் கவிஞர்களின் ஒருங்கமைப்பு ஆகும். இந்தச் சங்க அமைப்பு அமைப்பு கூடல் என்றும் குறிப்பிடப்படுகிறது. பண்டைய காலத்தில் மூன்று சங்கங்கள் இருந்துள்ளதாக இறையனார் களவியல் நக்கீரர் உரை கூறுகிறது. மூன்றாவது தமிழ்ச்சங்கம் இருந்த இடம் தற்போதுள்ள மதுரையாகும்.  தேவாரம், திருவிளையாடல், பெரியபுராணம் மற்றும் இறையனார் அகப்பொருள் போன்ற பல்வேறு இலக்கியங்கள் 'சங்கம்' என்ற சொல்லால் இதனைக் குறிப்பிடுகின்றன. இவை அனைத்தும் சங்ககாலத்தில் இருந்த சங்கங்களையே குறிப்பிடுகின்றன. இதன் காலம் ஏறத்தாழ பொ.ஊ.மு. 400 முதல் பொ.ஊ. 200 வரை இருந்துள்ளது. இருப்பினும் சங்கத் தோற்றத்திற்கு நீண்ட காலத்திற்குப் பின்னரே சங்கம் என்ற சொல் வழக்கிற்கு வந்துள்ளது. புணர்கூட்டு என்னும் சொல் சங்கத்தை உணர்த்தும் சொல்லாகப் பயின்றுவந்துள்ளது. தென்னிந்திய வரலாற்று ஆசிரியர் நீலகண்ட சாஸ்திரி, மதுரையில் ஒரு காலத்தில் தமிழ் புலவர்கள் சங்கம் வளர்த்தது உண்மையாக இருக்கக் கூடும் என்று கூறுகிறார். ஆனால், சங்கத்தைப் பற்றிய உண்மைகள் பல கற்பனைகளுடன் கலந்து போனதால், அவற்றிலிருந்து நம்பகமான முடிவுகளை பெறுவது கடினமாகியுள்ளது என்று குறிப்பிட்டுள்ளார்.

## பல்வேறு கால-கட்டங்களில் தமிழ்ச்சங்கம்
* சங்கம் (முச்சங்கம்)
* நான்காம் தமிழ்ச்சங்கம் - பாண்டித்துரைத் தேவர் தலைமையில் 1901-ஆம் ஆண்டு மே 24-ஆம் தேதி, மதுரை மாநகரில் நான்காம் தமிழ்ச்சங்கம் நிறுவ, பெரும்புலவர்களின் ஆலோசனைக் கூட்டம் மதுரை சேதுபதி உயர்நிலைப் பள்ளியில் கூட்டப்பட்டது. நற்றமிழ் வளர்த்த மதுரையில் பாண்டித்துரைத் தேவர், தலைவராக வீற்றிருக்க 1901-ஆம் ஆண்டு செப்டம்பர் 14-ஆம் தேதி நான்காம் தமிழ்ச்சங்கம் மலர்ந்தது.
* ஐந்தாம் தமிழ்ச்சங்கம் என்னும் பெயரில் இணைய இதழ் ஒன்று இயங்கி வருகிறது. அது பண்டைய தமிழர்களைப் பற்றியும் மலர்களைப் பற்றியும் பதிவேற்றி வருகிறது.

## அடிக்குறிப்புகள்

பகுப்பு:தமிழ்ச் சங்கங்கள்
பகுப்பு:சங்க இலக்கியம்
பகுப்பு:தமிழ்நாட்டு பண்பாட்டு வரலாறு
பகுப்பு:இந்திய இலக்கியம்
மரியா

thumbnail|மரியா என்னும் பெயர் அதன் எபிரேய மூலச் சொல்லான מרים (மிரியம்) மீது பதியப்பட்டிருக்கின்றது
**மரியா** அல்லது **மரியாள்** () என்பது பெண்களுக்கு வழங்கப்படும் பெயராகும். மத்திய கிழக்கில் ஆரம்பத்தைக் கொண்ட இப்பெயர் தற்சமயம் கிறிஸ்தவர்களால் பயன்படுத்தப்படுகிறது. மேலும் இசுலாமியர்கள் இப்பெயரை **மரியம்** என்று அழைப்பர்.

*கன்னி மரியா - இயேசுவின் தாய்
*மரியா (மகதலேனா நகரின்) - இயேசுவின் சீடர்
*மரியா, மாற்கு எனப்படும் யோவானின் தாய்
*மரியா ஒசாவா
*மரியா கொரெற்றி
*மரியா கோயெப்பெர்ட் மேயர்
*மரியா சரப்போவா
*மரியா மாண்ட்டிசோரி
*மரியா மை டார்லிங்
வளைகுடா நாடுகள்

**அராபிய பாரசீக வளைகுடா நாடுகள்** (*Arab states of the Persian Gulf*) அல்லது சுருக்கமாக **வளைகுடா நாடுகள்** (*Gulf States*) என்பவை நடுவண் ஆசியாவில் பாரசீக வளைகுடாவினை ஒட்டி அமைந்துள்ள எண்ணெய் வளமிக்க முடியாட்சிகளான சவுதி அரேபியா, ஐக்கிய அரபு அமீரகம், கத்தார், பக்ரைன், ஓமன் ஆகிய நாடுகளைக் குறிக்கும். ஈராக் மற்றும் ஏமன் நாடுகளும் பெர்சிய வளைகுடாவினை ஒட்டியிருந்தாலும் அரபு நாடுகளாக இருப்பினும் அவை வளைகுடா நாடுகளாகக் கருதப்படுவதில்லை.

## பொருளியல்
பாரசீக வளைகுடாவின் அனைத்து அரபு நாடுகளும் எண்ணெய் மற்றும் எரிவாயு மூலம் மிகுந்த வருமானம் பெறுகின்றன. சவுதி அரேபியாவைத் தவிர ஏனைய நாடுகள் சிறிய மக்கள்தொகையைக் கொண்டுள்ளன. இதனால் இந்நாட்டு மக்களின் தனிநபர் வருமானம் அண்டை நாடுகளின் வருமானத்தைவிட கூடுதலாக உள்ளது. தங்களின் பணியாள் தேவைகளுக்காக தெற்காசியா (பெரும்பாலும் இந்தியா) மற்றும் தென்கிழக்கு ஆசியா (பெரும்பாலும் பிலிப்பைன்சு, இந்தோனேசியா) பகுதிகளிலிருந்து குடியுரிமையற்ற பொருளாதாரக் குடியேறிகளை அமர்த்துகின்றனர்.

தவிர, முத்துக் குளித்தல் மற்றும் முத்து தொழில் பக்ரைன், ஐக்கிய அரபு அமீரகம், கத்தார் மற்றும் குவைத்தில் முதன்மையான பொருளாதாரச் செயலாக இருந்தது. 1930களில் யப்பானில் முத்து வளர்ப்பு மேம்பாடு அடைந்தபிறகு இத்தொழில் நலிவடைந்துள்ளது.

## கூடுதல் தகவல்களுக்கு
* Hichem Karoui: U.S. Foreign Policy In The Gulf After September 11 
* Historical Dictionary of the Gulf Arab States
*  J. E. Peterson (1998), *The Arab Gulf States: Steps Toward Political Participation*, 
* Anoushiravan Ehteshami and Steven Wright (eds.)(2007), *Reform in the Middle East Oil Monarchies*, 
*  F. Gregory, III Gause (1994), *Oil Monarchies: Domestic and Security Challenges in the Arab Gulf States*, 
*  Atif A. Kubursi (1984), *Oil, Industrialization and Development in the Arab Gulf States*, 
*  Gordon Robison (1996), *Lonely Planet: Arab Gulf States*, 
* Global Trends in Gulf and Middle East Population Evolution
* Popular Culture and Political Identity in the Arab Gulf States, eds. Alanoud Alsharekh, Robert Springborg, Saqi Books, 2008

## வெளியிணைப்புகள்
*Gulf Research Center 
*Gulf2000

## மேற்கோள்கள்

பகுப்பு:அராபியத் தீபகற்பம்
சங்கம் (முச்சங்கம்)

தலைச்சங்கம், இடைச்சங்கம், கடைச்சங்கம் என மூன்று சங்கங்கள் இருந்தது பற்றிய செய்தியை இறையனார் அகப்பொருள் நூலுக்கு நக்கீரனார் எழுதிய உரை குறிப்பிடுகிறது. சிலப்பதிகாரத்துக்கு உரை எழுதிய அடியார்க்கு நல்லாரும் இதனைக் குறிப்பிட்டுள்ளார். நக்கீரனார் தரும் செய்திகளை இங்குள்ள பட்டியலில் காணலாம். சங்கம் என்னும் சொல் ஆய்வுக்குரியது.

பிற்காலத்தில் தோன்றி தமிழ்ச்சங்கங்களும் உண்டு.

## செய்தி மதிப்பீடு
* புலவர் பட்டியலில் கடவுள் பெயர்களும் உள்ளன.
* புலவர், அரசர், ஆண்டு எண்ணிக்கைகள் கலைநோக்குடன் தரப்பட்டுள்ளன.
* புராண நூல்கள் இலக்கண நூல்களாகக் காட்டப்பட்டுள்ளன. 
* கவியரங்கேறிய பாண்டியர் மூன்றுபேர் என்று இந்த உரை குறிப்பிடுகிறது. சங்க காலப் புலவர் பட்டியலில் ஐந்து பாண்டிய மன்னர்களோடு கடலுள் மாய்ந்த இளம்பெருவழுதி முதலானோரையும் காணமுடிகிறது.
* பட்டியலில் புலவர் எண்ணிக்கை 449 என்று உள்ளது. நம் தொகுப்பில் 473 புலவர்களைக் காணலாம். 473 புலவர்களில் 473 - 449 = 29 பேர்களில் இடைச்சங்கத்தைச் சேர்ந்தவர் என்று வரையறுத்துக் காட்டப் போதிய சான்று இல்லை.
* "மாங்குடி மருதன் தலைவனாகப் புலவர் பாடாது ஒழிக என் நிலவரை" என்று நெடுஞ்செழியன் வஞ்சினம் கூறும் பாடலில் (புறநானூறு 72) பாண்டியன் அவையில் புலவர் ஒருவர் தலைமையில் பல புலவர்கள் கூடிப் பாடினர் என்னும் செய்தி வருகிறது. 
* சங்கம் என்னும் சொல் சங்கப்பாடல்களில் அவையம் என்னும் பொருளில் யாண்டும் இல்லை. சங்கம் என்ற சொல் இல்லை எனினும், அவை, மன்றம், புணர்கூட்டு, தமிழ் நிறை என்றவாறு பல சொற்களும் தொடர்களும் சங்கப்பாடல்களில் காணப்படுகின்றன. ஆனாலும், இவ்வமைப்பு கூடல் என்ற பெயரிலேயே அமையப்பெற்றதாக சில அறிஞர்கள் நம்புகின்றனர்.
* சங்கப்பாடல் தொகுப்பில் இடம்பெற்றுள்ள பரிபாடல் ஒன்றில் மட்டும் சங்கம் என்னும் சொல் வருகிறது. அங்கேயும் அது அல்பெயர் எண்ணைக் குறிப்பதாக உள்ளது.

## பட்டியல்

## இவற்றையும் காண்க
* சங்கம் - முச்சங்கம் (அடியார்க்கு நல்லார் உரைச் செய்திகள்)
* தமிழ்ச் சங்கம்
* தமிழ்வளர் மன்றம் - மதுரையில்
* தமிழ்வளர் மன்றம் - காவிரிப்பூம்பட்டினத்தில்
* தமிழ்வளர் மன்றம் - வஞ்சியில்

## அடிக்குறிப்பு

பகுப்பு:தமிழ்ச் சங்கங்கள்
பகுப்பு:குமரிக்கண்டம்
பகுப்பு:பண்டைத் தமிழ்ச் சங்கங்கள்
மருதூர்

**மருதூர்** என்னும் தலைப்பில் கீழ்கண்ட கட்டுரைகள் உள்ளன:

*மருதூர், அரியலூர்.
*மருதூர், கரூர்.
*மருதூர், கடலூர்.
*மருதூர், திருச்சி
*மருதூர், கோயம்புத்தூர்.
*மருதூர், திருநெல்வேலி.
யோசுவா ஃபிஷ்மன்

**யோசுவா அரோன் ஃபிஷ்மன்** (*Joshua Aaron Fishman*; Shikl Fishman சூலை 18, 1926 - மார்ச் 1, 2015) ஒரு யூத அமெரிக்க சமூகவியலாளர், மொழியியலாளர், மொழித் திட்டமிடலாளர். இவர் மொழிகளின் நிலைமை பற்றி அளக்க அறிமுகப்படுத்திய Graded Intergenerational Disruption Scale பலரால் பயன்படுத்தப்படும் ஒரு அளவீடு ஆகும்.

இவர் மொழித் திட்டமிடல், மொழிப் புத்துயிர்ப்பு, பன்மொழியியம், இருமொழிக் கல்வி போன்ற தலைப்புக்களில் ஆயிரத்திற்கும் மேற்பட்ட கட்டுரைகளை எழுதி உள்ளார்.

## குறிப்பு

பகுப்பு:மொழியியலாளர்கள்
பகுப்பு:1926 பிறப்புகள்
பகுப்பு:2015 இறப்புகள்
பகுப்பு:மொழிச் செயற்பாட்டாளர்கள்
பகுப்பு:அமெரிக்க மொழியியலாளர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
மலேசியாவின் கூட்டாட்சிப் பகுதிகள்

**கூட்டாட்சிப் பகுதி** (மலாய்: *Wilayah Persekutuan*; ஆங்கிலம்: *Federal Territories*) என்பது மலேசியாவின் கோலாலம்பூர், புத்ராஜாயா, லபுவான் பகுதிகளை மலேசியக் கூட்டாட்சி அரசாங்கத்தால் நேரடியாக ஆளப்படும் ஆட்சிப் பகுதிகளைக் குறிப்பிடுவதாகும். 

கோலாலம்பூர் மலேசியாவின் தலைநகரமாகவும்; புத்ராஜாயா நிர்வாக தலைநகராகும்; லபுவான் கடல் கடந்த பன்னாட்டு நிதி மையமாகவும் செயல்படுகின்றன..கோலாலம்பூர் கூட்டாட்சிப் பகுதி; புத்ராஜாயா கூட்டாட்சிப் பகுதி; ஆகிய இரு கூட்டாட்சிப் பகுதிகளும் சிலாங்கூர் மாநிலத்திற்குள் உள்ளன; லபுவான் கூட்டாட்சிப் பகுதி, சபா மாநிலத்தில் உள்ள ஒரு தீவாகும்.

## நிர்வாகங்கள்

கோலாலம்பூர், புத்ராஜாயா, லபுவான் ஆகிய அந்த மூன்று கூட்டரசுப் பகுதிகளும் மலேசியக் கூட்டரசுப் பிரதேச அமைச்சின் (Ministry for the Federal Territories) அதிகார வரம்பிற்கு உட்பட்ட பகுதிகளாகும்.

1979-ஆம் ஆண்டில் முதலில் கூட்டரசுப் பிரதேச அமைச்சகம் நிறுவப்பட்டது அந்த அமைச்சு, கோலாலம்பூர்; கிள்ளான் பள்ளத்தாக்குப் பகுதிகளின் திட்டமிடல் மற்றும் நிர்வாகத்திற்கு பொறுப்பாக இருந்தது. 

### கூட்டரசுப் பிரதேச அமைச்சகம்

1981-ஆம் ஆண்டில் பிரதமர் அலுவலகத்தின் கீழ் கிள்ளான் பள்ளத்தாக்கின் திட்டமிடல் பிரிவாகச் செயல்படுவதற்கு கூட்டரசுப் பிரதேச அமைச்சகம் மறுசீரமைப்புச் செய்யப்பட்டது 

பின்னர் 2004-ஆம் ஆண்டில் கூட்டரசுப் பிரதேச அமைச்சகம் ஒரு முழு அளவிலான அமைச்சகமாக மாற்றப்பட்டது. அந்தப் புதிய அமைச்சகம், மூன்று கூட்டரசுப் பகுதிகளான கோலாலம்பூர், லாபுவான் மற்றும் புத்ராஜெயாவின் வளர்ச்சியில் கவனம் செலுத்தி வருகிறது.

## வரலாறு

கூட்டாட்சி பிரதேசங்கள் முதலில் சிலாங்கூர் மற்றும் சபா ஆகிய இரண்டு மாநிலங்களின் ஒரு பகுதியாக இருந்தன. கோலாலம்பூர் மற்றும் புத்ராஜெயா இரண்டும் சிலாங்கூரின் ஒரு பகுதியாக இருந்தன, அதே சமயம் லாபுவான் சபாவின் ஒரு பகுதியாக இருந்தது.

தொடக்கக் காலத்தில் கோலாலம்பூர் நகரம் சிலாங்கூர் மாநிலத்தின் தலைநகரமாக இருந்தது. 1948-ஆம் ஆண்டில், மலாயா கூட்டமைப்பின் (Federation of Malaya) தேசியத் தலைநகரமாக மாறியது. 

### பாரிசான் நேசனல் கட்சியின் ஆளுமை

1957-ஆம் ஆண்டில் மலேசியா சுதந்திரம் பெற்றது. அதில் இருந்து, கோலாலம்பூர் நகரமும் சிலாங்கூர் மாநிலமும் பாரிசான் நேசனல் கட்சியின் ஆளுமையில் இருந்தது. 1969-ஆம் ஆண்டுப் பொதுத் தேர்தலில், கோலாலம்பூர் நகரத் தொகுதிககளில் சிலவற்றை பாரிசான் நேசனல் கட்சி இழந்தது. 

இருப்பினும் சிலாங்கூர் மாநிலத்தைத் தக்க வைத்துக் கொண்டது. அதே தேர்தல் கோலாலம்பூரில் பெரும் இனக் கலவரத்தையும் ஏற்படுத்தியது.

## வெளி இணைப்புகள்

* Malaysian Ministry of Federal Territories
மருதூர், கோயம்புத்தூர்

**மருதூர்** (ஆங்கிலம்:Marudur), இந்தியாவின் தமிழ்நாடு மாநிலத்தில் அமைந்துள்ள கோவை மாவட்டத்தில் இருக்கும் ஒரு ஊராட்சி ஆகும்.

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி  9,491 மக்கள் இங்கு வசிக்கின்றார்கள். மருதூர் மக்களின் சராசரி கல்வியறிவு 64.86% ஆகும்,  இது இந்திய தேசிய சராசரி கல்வியறிவை விட கூடியதாகும்.

பகுப்பு:கோயம்புத்தூர் மாவட்டத்திலுள்ள கிராமங்கள்
குடல்வால்

**குடல்வால்** அல்லது **குடல்வளரி** என்பது மனிதரின் உடற்கூற்றியலில், சமிபாட்டுத் தொகுதியில் பெருங்குடல்வாய்ப் பகுதியில், இணைந்திருக்கும் ஒரு சிறிய மூடப்பட்ட முழாயாகும். பெருங்குடல்வாயானது, பெருங்குடலின் ஆரம்பத்தில் இருக்கும் ஒரு பை போன்ற பகுதியாகும். குடல்வாலானது சிறுகுடலும், பெருங்குடலும் சந்திக்கும் இடத்தில் அமைந்திருக்கும்.

பகுப்பு:உடற்கூற்றியல்
பகுப்பு:சமிபாட்டுத்தொகுதி
கண்டிச் சட்டம்

**கண்டியச் சட்டம்** இலங்கை கண்டி வாழ் மக்களுக்காக உருவக்கப்பட்டது. இது ஓர் இடம் சார் சட்டமாகும். கண்டி இராச்சியத்தின் காலத்தில் கண்டியில் வாழ்ந்த சிங்களவர் (மலை நாட்டுச் சிங்களவர்) மரபில் வழிவந்தவர்களுக்கு இது பொருந்துகிறது. இச்சட்டம் திருமணம், சாதி, வாரிசுரிமை போன்ற தனிநபர் விசயங்களுக்குப் பொருந்தும் தனிநபர் சட்டமாகும். இலங்கையின் பிற தனிநபர்ச்சட்டங்கள் தேசவழமைச் சட்டம், முஸ்லிம் தனிநபர்ச் சட்டம் போன்றவை ஆகும்.

கண்டிச் சிங்களவர் சட்டமானது ஒரு பெண் சகோதரர்களான பல ஆண்களை ஒரு சேரத் திருமணம் முடிப்பதை அனுமதிக்கிறது.

## மேற்கோள்கள்
*Sri Lanka: Legal Research and Legal System

பகுப்பு:இலங்கையில் சட்டம்
மார்டின் மெக்கேக்

**மார்டின் மெக்கேக்** (*Martin McCague *, பிறப்பு: சூலை 24 1969, இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 135 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1993 - 1994 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1969 பிறப்புகள்
பகுப்பு:ஹியர்போர்ட்சையர் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:வாழும் மக்கள்
ஜிம் மெக்கொனன்

**ஜிம் மெக்கொனன் ** (*Jim McConnon*, பிறப்பு: சூன் 21 1922, இறப்பு: சனவரி 26 2003), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 252 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1954 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1922 பிறப்புகள்
பகுப்பு:2003 இறப்புகள்
முழுமிதவைவாழி

மிதவைவாழிகள் இருவகைப்படுகின்றன. ஒன்று தன் வாழ்நாளில் பகுதியை மட்டும் மிதவைவாழிகளாகவும் மற்றொன்று வாழ்நாள் முழுதும் அல்லது நிரந்தரமான மிதவைவாழிகளாகத் திகழ்கின்றன. இவ்வாறு வாழ்வையே மிதவைவாழிகளாய்க் கழிப்பவனவற்றை நாம் முழுமிதவைவாழிகள் என விளிக்கிறோம்.

அலைதாவரங்களில் பெரும்பாலனவைகள் முழுமிதவைவாழிகளாய்த் திகழ்கின்றன. ஏனெனில் இவைகளின் வளர்ச்சிக்கு சூரிய ஓளி இன்றியமையாததாய் இருக்கிறது. இவைகளே உணவுப்பிரமிடுகளில் அடிப்படை உணவு உற்பத்தியாளர்கள். இவைகளை பெரும்பான்மையான மீன்கள், அலைவிலங்குகள் இறையாக எடுத்துக்கொள்கின்றன. அவைகளில் குறிப்பிடும்படியாக இருக்கலப்பாசி, பச்சைப்பாசி எனப்பல. ஆனால், அலைவிலங்குகளில் அனைத்தும் முழுமிதவைவாழிகளாய்த் திகழ்வதில்லை. இவை பகுதியை நீர்பரப்புகளிலும் பகுதியை நீர்மட்டத்திலும் கழிக்கும் பண்புகள் காணப்படுகின்றன. இவ்வாறு வாழ்நாளையே மிதவைவாழிகளாய் கழிக்கும் அலைவிலங்குகள் - கடல் நத்தைகள், இலைநத்தைகள், உருளைப்பசையுயிர்கள் (Salps), கூனிப்பொடிகள் (krill), சொறிமுட்டைகள் மற்றும் சிலக் கடல்புழுக்கள் .

## முக்கிய குறிப்புகள்
* மிதவைவாழிகளில் நிரந்தரமாக கடற்மேற்பரப்புகளில் கழிப்பவனவை நாம் முழுமிதவைவாழிகள் என்கிறோம்.
* மிதவைவாழிகளில் குறிப்பிடத்தக்கவனவாக,
: இருக்கலப்பாசி, ஈர்கசைவாழி, மூத்தவிலங்கிகள் (ரேடியோலேரியன்கள்), போரமினப்போரக்கள், ஆம்பிபோடுகள், கூனிப்பொடிகள், நத்தைகள் மற்றும் சொறிமுட்டைகள் ஆகியன.
: சக்கரவிலங்குகளில் (Rotifers) பெரும்பான்மையானவை நகரா உயிரினங்களாகவே உள்ளன. அவைகளில் 100க்கும் அதிகமான இனங்கள் முழுமிதவைவாழிகளாய்த் திகழ்கின்றன.
: கீட்டோநாத்துகள்/அம்புப்புழுக்கள் (Chaetognath/arrow worm), டீரோப்போடுகள் (Pteropod), குழல்பசையுடலிகள் (Siphonophores), லார்வேசியன்கள் மற்றும் கோப்பிபோடு இனங்கள் பெரும்பாலும் முழுமிதவைவாழிகளாய் உள்ளன .

## மேற்கோள்கள்

## காண்க
* பகுமிதவைவாழி

பகுப்பு:உயிரியல் தொடர்பான குறுங்கட்டுரைகள்
பகுப்பு:கடல்வாழ் உயிரினங்கள்
சார்லி மெக்கெஹே

**சார்லி மெக்கெஹே** (*Charlie McGahey*, பிறப்பு: பிப்ரவரி 12 1871, இறப்பு: சனவரி 10 1935), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 437 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1902 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1871 பிறப்புகள்
பகுப்பு:1935 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
புதுக் கல்லூரி, சென்னை

**புதுக் கல்லூரி ** (The New College) தென்னிந்தியாவில் சென்னையில் புகழ்பெற்ற ஓர் உயர் கல்வி நிலையமாக விளங்குகிறது. 1951ஆம் ஆண்டு நிறுவப்பட்ட இக்கல்லூரி சென்னைப் பல்கலைக்கழகத்துடன் இணைக்கப்பட்டுள்ள தன்னாட்சி நிலை பெற்ற கல்லூரியாகும். தென்னிந்தியாவில் இசுலாமிய மாணவர்களின் கல்வித்தேவையை முன்னிட்டு **தென் இந்திய முசுலிம் கல்வி சங்கம்** (Muslim Educational Association of Southern India, MEASI) இக்கல்லூரியை நிறுவியது.

## வெளியிணைப்புகள்
*புதுக் கல்லூரி
* http://eacademy.etaascon.com/pages/adminfaculty.php 

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:இந்தியாவில் உள்ள இசுலாமியக் கல்லூரிகள்
அந்தோனி மெக்கிரா

**அந்தோனி மெக்கிரா** (*Anthony McGrath*, பிறப்பு: அக்டோபர் 6 1975),  இங்கிலாந்து அணியின்  துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டியிலும், 14 ஒருநாள் பன்னாட்டுத் துடுப்பாட்டப் போட்டிகளிலும் 233 முதல்தர துடுப்பாட்டப் போட்டிகளிலும், 289 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். கலந்து கொண்டுள்ளார். இவர் 2003 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

## சான்றுகள்


பகுப்பு:இங்கிலாந்துத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:யார்க்சையர் துடுப்பாட்ட அணித் தலைவர்கள்
சென்னையில் கல்வி

தமிழகத்தின் தலைநகரம் சென்னை, 426 சதுர கி.மீ. பரப்புள்ள பெருநகர சென்னை மாநகராட்சிப் பகுதி,  தமிழகத்தின் அரசியல் தலைநகராக மட்டுமல்லாது, தென்னிந்தியாவின் கல்வித் தலைநகரமாகவும் விளங்கிவருகின்றது. சென்னையில் பல புகழ்பெற்ற பல்கலைக் கழகங்கள், கல்லூரிகள், பள்ளிகள், தொழிற்கல்வி நிறுவங்கள் போன்றவை உள்ளன.

## பல்கலைக் கழகங்கள்
இந்தியாவில் பல்கலைக் கழகங்கள் "பல்கலைக்கழக மானியக் குழு" (University Grants Commission) அங்கீகாரத்துடன் செயல்படுகின்றது. அந்த வகையில், சென்னையில் கிழ்க்காணும் புகழ்பெற்ற பல்கலைக் கழகங்கள் செயல்பட்டுவருகின்றன.
*சென்னைப் பல்கலைக்கழகம், சேப்பாக்கம்
*அண்ணா பல்கலைக்கழகம், கிண்டி
*தமிழ்நாடு கால்நடை மருத்துவ அறிவியல் பல்கலைக்கழகம், வேப்பேரி
*டாக்டர் அம்பேத்கர் சட்டப் பல்கலைக்கழகம்
*இந்திய தொழில்நுட்பக் கழகம் சென்னை
*தமிழ்நாடு திறந்தநிலைப் பல்கலைக்கழகம்
*தமிழ்நாடு ஆசிரியர் கல்வியியல் பல்கலைக்கழகம்
*தட்சிண பாரத இந்தி பிரசார சபா, தியாகராய நகர்
*தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
*தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம்
*பாரத் உயர்கல்வி மற்றும் ஆராய்ச்சி நிறுவனம், சேலையூர்
*டாக்டர். எம்.ஜி.ஆர். கல்வி மற்றும் ஆராய்ச்சி நிறுவனம், மதுரவாயல்
*மீனாட்சி உயர்கல்வி மற்றும் ஆராய்ச்சி கல்வி நிறுவனம்
*சத்தியபாமா அறிவியல் மற்றும் தொழில்நுட்ப நிறுவனம்
*சவிதா மருத்துவ மற்றும் தொழில்நுட்ப நிறுவனம்
*பி. எஸ். அப்துர் ரகுமான் பல்கலைக்கழகம்,வண்டலூர்
*இராமச்சந்திரா மருத்துவமனை மற்றும் ஆராய்ச்சி நிறுவனம், போரூர்
*எஸ்.ஆர்.எம். பல்கலைக் கழகம், காட்டாங்கொளத்தூர்
இவை மட்டுமல்லாது, தமிழகத்தின் இதர பல்கலைக் கழகங்களின் பயிற்சி மையங்கள் சென்னையில் செயல்பட்டுவருகின்றன.

## கல்லூரிகள்
* ஒய். எம். சி. ஏ. உடற்கல்விக் கல்லூரி
* வள்ளியம்மாள் மகளிர் கலை அறிவியல் கல்லூரி
* அண்ணா ஆதர்ஸ் மகளிர் கலை மற்றும் அறிவியல் கல்லூரி
* ஏ.ஏ மகளிர் கலை மற்றும் அறிவியல் கல்லூரி

## பள்ளிகள்
## தொழில்நுட்ப கல்வி நிலையங்கள்

﻿

## மேற்கோள்கள்
தூதன் (சிங்கப்பூர் இதழ்)

**தூதன்** சிங்கப்பூரிலிருந்து 1952ம் ஆண்டில் வெளிவந்த ஒரு வார இதழாகும்.

## ஆசிரியர்
* நாகை அப்துல் ரசாக் 

## உள்ளடக்கம்
இவ்விதழ் செய்திகள், செய்தி ஆய்வுகளுக்கு முக்கியத்துவம் கொடுத்திருந்தது. இசுலாமிய கொள்கை விளக்கக் கட்டுரைகளும், இசுலாமிய இலக்கிய ஆக்கங்களும் இடம்பெற்றிருந்தன. இசுலாம் என்ற வரையறைக்குள் மாத்திரம் அல்லாமல் ஒரு பொது இதழாக இது வெளிவந்தமை குறிப்பிடத்தக்கது. இந்தியச் செய்திகளுக்கும் கணிசமான இடத்தினை வழங்கியிருந்தது. 
பகுப்பு:சிங்கப்பூர் தமிழ் இதழ்கள்
தூது (சிற்றிதழ்)

**தூது** கிழக்கிலங்கை கல்முனையிலிருந்து 1983ம் ஆண்டில் வெளிவந்த ஒரு மாத இதழாகும். தூது என்ற பெயரில் இலங்கை, இந்தியாவிலிருந்து அவ்வப்போது சில இதழ்கள் வெளிவந்துள்ளன. 

## ஆசிரியர்
* நௌசாத் 

## வெளியீடு
* புதுமை கலை இலக்கிய வட்டம்

## உள்ளடக்கம்
இவ்விதழில் புதிய இலக்கியவாதிகளை ஊக்குவிக்கத்தக்க வகையில் பல புதிய எழுத்தாளர்களின் இலக்கிய ஆக்கங்கள் இடம்பெற்றிருந்தன. அத்துடன், மூத்த எழுத்தாளர்களின் கதை, கவிதைகளும் இடம்பெற்றிருந்தன. ஆரம்ப எழுத்தாளர்களை அறிமுகப்படுத்துதில் கூடிய ஆர்வம் கொண்டிருந்தது. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
புத்தூர் கட்டு

**புத்தூர் கட்டு** அல்லது மாவு கட்டு என்பது எலும்பு முறிவு வைத்திய முறையாகும். தமிழ்நாட்டில் சில பகுதிகளில் இந்த மருத்துவமுறை பின்பற்றப்படுகிறது. இதில் எலும்பு முறிவு ஏற்பட்ட இடத்தில் ஒருவித எண்ணெய் தடவி பின் சிறு சிறு குச்சிகள், மற்றும் மாவு போன்றவற்றை வைத்து இறுகக் கட்டி விடுகின்றனர்.
ஆங்கில மருத்துவ முறையில் சிகிச்சை பெறுவதை விட இது சிறந்தது. 

## மேற்கோள்கள்
* http://www.medicalonline.in/details.php?msg=article&aname=Orthopedic%20Surgery&catid=65

பகுப்பு:மருத்துவம்
தேச சேவகன் (இதழ்)

**தேச சேவகன்** இந்தியா, தமிழ்நாடு, சென்னையிலிருந்து 1934ம் ஆண்டில் வெளிவந்த ஒரு வார இதழாகும்.

## ஆசிரியர்
* பா. தாவூத் சா

## உள்ளடக்கம்
இந்தியா தமிழ்நாட்டு செய்திகளுக்கும், இசுலாமிய செய்திகளுக்கும் முக்கியத்துவம் கொடுத்திருந்தது. இலக்கிய ஆக்கங்களையும் இது கொண்டிருந்தது.

பகுப்பு:இந்தியத்  தமிழ் இதழ்கள்
தொண்டன் (இதழ்)

**தொண்டன்** பர்மாவிலிருந்து 1940ம் ஆண்டில் வெளிவந்த ஒரு நாளிதழாகும்.

## ஆசிரியர்
* அபிராமம் முகம்மது இபுராகிம்

## உள்ளடக்கம்
இதுவொரு செய்தி நாளிதழாகும். இலக்கிய ஆக்கங்களை இது தாங்கியிருந்தது. பர்மிய கலாசார பண்பாட்டு பாரம்பரியங்கள் தொடர்பான கட்டுரைகளையும், இந்திய கலாசார பாரம்பரியங்கள் தொடர்பான கட்டுரைகளையும் இது உள்ளடக்கியிருந்தது. 
பகுப்பு:பர்மிய தமிழ் இதழ்கள்
தொழில் சுற்றுலா (சிற்றிதழ்)

**தொழில் சுற்றுலா** இந்தியா,  தமிழ்நாடு,  சென்னையிலிருந்து 1987ம் ஆண்டில் வெளிவந்த ஒரு மாத இதழாகும்.

## ஆசிரியர்
* வீரை இஸ்மாயில்

## உள்ளடக்கம்
இந்தியா தமிழ்நாட்டின் இசுலாமிய முக்கியத்துவம் மிக்க தளங்களையும், தமிழ்நாட்டு முக்கியத்துவம் மிக்க தளங்களையும் இது விளக்கிவந்துள்ளது.

பகுப்பு:இந்தியத்  தமிழ் இதழ்கள்
தேன் கிண்ணம் (சிற்றிதழ்)

**தேன் கிண்ணம்** இந்தியா,  தமிழ்நாடு,  சென்னையிலிருந்து 1959ம் ஆண்டில் வெளிவந்த ஒரு மாத இதழாகும்.

## ஆசிரியர்
* சாகுல் அமீது

## உள்ளடக்கம்
இவ்விதழ் சிறுகதைகள், கவிதைகள், கட்டுரைகள், துணுக்குகள், வாசகர் பக்கம், மாணவர் பக்கம், கேள்வி பதில் போன்ற பல்வேறு அம்சங்களை கொண்டிருந்தது.

பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
நவநீதம் (இதழ்)

**நவநீதம்** சிங்கப்பூரிலிருந்து 1931ம் ஆண்டில் வெளிவந்த ஒரு வார இதழாகும்.

## ஆசிரியர்
* புகாரி

## உள்ளடக்கம்
இவ்விதழில் இலக்கிய ஆய்வுகள், கவிதைகள், கட்டுரைகள், கேள்வி பதில்கள், வாசகர் அரங்கம் போன்ற பல்சுவை அம்சங்கள் இடம்பெற்றிருந்தன. 

பகுப்பு:சிங்கப்பூர் தமிழ் இதழ்கள்
நவயுகம் (1950 இந்தியச் சிற்றிதழ்)

**நவயுகம்** இந்தியா மதுரையிலிருந்து 1950ம் ஆண்டில் வெளிவந்த ஒரு மாத இதழாகும். இதே பெயரில் இலங்கை, இந்தியா ஆகிய நாடுகளிலிருந்து அவ்வப்போது சில இதழ்கள் வெளிவந்துள்ளன.

## ஆசிரியர்
* மஹதி 

## உள்ளடக்கம்
இவ்விதழில் இலக்கிய ஆய்வுகள், கவிதைகள், கட்டுரைகள், கேள்வி பதில்கள், வாசகர் அரங்கம் போன்ற பல்சுவை அம்சங்கள் இடம்பெற்றிருந்தன. 
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
நவயுகம் (1950 இலங்கை சிற்றிதழ்)

**நவயுகம்** இலங்கை கொழும்பிலிருந்து 1950ம் ஆண்டில் வெளிவந்த ஒரு வார இழாகும்.

## ஆசிரியர்
* சையது அகம்மது

## சிறப்பு
இவ்விதழ் அரபி போன்று வலமிருந்து இடமாகப் படிக்கும்படியாக அச்சிடப்பட்டிருந்தது.

## உள்ளடக்கம்
இதுவொரு சிற்றிதழ் என்றடிப்படையில் செய்திகளுக்கும், செய்தி ஆய்வுகளுக்கும் மற்றும் இலக்கிய ஆய்வுகளுக்கும் முக்கியத்துவம் வழங்கியிருந்தது. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
விடுதி மேலாண்மை மற்றும் உணவுத் தொழில்நுட்பக் கல்லூரி

**விடுதி மேலாண்மை மற்றும் உணவுத் தொழில்நுட்பக் கல்லூரி** என்பது விடுதி மேலாண்மை மற்றும் உணவுத் தொழில்நுட்பம் சார்ந்த  கல்வியை வழங்கும் கல்லூரிகளைக் குறிக்கும்.இந்த கல்லூரிகள் உணவு மற்றும் விடுதி மேலாண்மையில் இளநிலை,முதுநிலை மற்றும் ஆராய்ச்சி படிப்புகளை வழங்கும்

பகுப்பு:பல்கலைக்கழகங்களும் கல்லூரிகளும்
நற்சிந்தனை (சிற்றிதழ்)

**நற்சிந்தனை** இந்தியா காயல்பட்டிணத்திலிருந்து 1972ம் ஆண்டில் வெளிவந்த ஒரு மாத இதழாகும்.

## ஆசிரியர்
* மு. ஹசன் காதிரி

## உள்ளடக்கம்
இவ்விதழில் இசுலாமிய செய்திகளும், செய்தி ஆய்வுகளும், கேள்வி பதில்களும் மற்றும் வாசகர் பக்கமும் எடுத்தாளப்பட்டிருந்தது. இடைக்கிடையே இலக்கிய ஆக்கங்களையும் தாங்கிவெளிவந்தது.

பகுப்பு:இசுலாமிய தமிழ் இதழ்கள்
கால்நடை மருத்துவக் கல்லூரி

**கால்நடை மருத்துவக் கல்லூரி** (veterinary college) என்பது கால்நடை மற்றும் கால்நடை சார்ந்த மேல்நிலைக் கல்வியை வழங்கும் கல்லூரிகளைக் குறிக்கும். இந்த கல்லூரிகள் இளநிலை, முதுநிலை மற்றும் ஆராய்ச்சி படிப்புகளை வழங்குகின்றன.

கால்நடை மருத்துவக் கல்லூரியும், கால்நடையியல் துறையும் (department of animal science) வெவ்வேறானவையாகும். கால்நடை மருத்துவக் கல்லூரியில் கால்நடை மருத்துவர்களுக்கானக் கல்வி வழங்கப்படுகிறது. கால்நடையியல் துறை உயிரிமருத்துவம் பயிலும் மாணவர்கள், ஆய்வாளர்களுக்கான கால்நடை மருத்துவம், விலங்குகளைப் பாதுகாப்பாகக் கையாளும் முறைகள் குறித்தக் கல்வித்திட்டத்தினைக் வழங்குகிறது. என்றாலும் பல நாடுகளில் கால்நடை மருத்துவக் கல்வியை வழங்கும் கல்லூரியை, துறையை எப்படி அழைக்கிறார்கள் என்பதுக் குறித்த ஒரு தெளிவான கலைச் சொல்லாக்கம் இல்லை எனலாம். 
 
## மேற்கோள்கள்

பகுப்பு:மருத்துவக் கல்லூரிகள்
நிலா (சிற்றிதழ்)

**நிலா** இலங்கை, கொழும்பிலிருந்து 1965ம் ஆண்டில் வெளிவந்த ஒரு மாத இதழாகும். இவ்விதழின் ஆசிரியர் மானா மக்கீன் ஆவார்.

## உள்ளடக்கம்
இவ்விதழில் இலக்கிய ஆய்வுகள், கவிதைகள், கட்டுரைகள், கேள்வி பதில்கள், வாசகர் அரங்கம் போன்ற பல்சுவை அம்சங்கள் இடம்பெற்றிருந்தன.

## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
நுஸ்ரத் (சிற்றிதழ்)

**நுஸ்ரத்** 1984ம் ஆண்டில் வெளிவந்த ஒரு மாத இதழாகும்

## ஆசிரியர்
* மௌலவி கலிலுர் ரஹ்மான் ரியாஜி.

## பணிக்கூற்று
முஸ்லிம் பெண்கள், மாணவ, மாணவியர் இதழ்

## பொருள்
"நுஸ்ரத்" என்றால் "உதவிசெய்தல்" என்று பொருள்படும்.

## உள்ளடக்கம்
இவ்விதழில் பெண்களிடத்தில் காணப்பட்ட மூடப்பழக்கவழக்கங்களை சீர்திருத்துவது, முஸ்லிம் பெண்களுக்கு அறிவியலை உணர்த்துவது போன்ற பல்வேறுபட்ட விடயங்கள் எடுத்தாளப்பட்டிருந்தன. 
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
நூருல் இஸ்லாம் (சிற்றிதழ்)

**நூருல் இஸ்லாம்** இந்தியா,  தமிழ்நாடு,  சென்னையிலிருந்து 1939ம் ஆண்டில் ஒரு மாத இதழாகவும் பின்பு வார இதழாகவும் வெளிவந்துள்ளது.

## ஆசிரியர்
* முஹம்மது யூசுப் பாகவி.

## பணிக்கூற்று
ஓர் உயரிய செந்தமிழ் மாசிகை

## பொருள்
'நூருல் இஸ்லாம்' என்றால் 'இஸ்லாமியச் சுடர்' என்று பொருள்படும்.

## உள்ளடக்கம்
இவ்விதழ் ஓர் இலக்கிய இதழாகக் காணப்பட்டாலும்கூட, இசுலாமிய ஆக்கங்கள் இலக்கிய ஆய்வுகள், கவிதைகள், கட்டுரைகள், கேள்வி பதில்கள், வாசகர் அரங்கம் போன்ற பல்சுவை அம்சங்களையும் கொண்டிருந்தது.
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
நூறுல் ஹக் (சிற்றிதழ்)

**நூறுல்ஹக்** இந்தியா,  மதுரையிலிருந்து 1948ம் ஆண்டில் வெளிவந்த ஒரு மாத இதழாகும்.

## ஆசிரியர்
* ம. கா. மு. காதிறு முஹிய்யித்தீன் மரைக்காயர்.

## பொருள்
'நூறுல் ஹக்' என்றால் 'மெய்யொளி' என்று பொருள்படும்.

## உள்ளடக்கம்
இசுலாமிய ஆய்வுக்கட்டுரைகள்,  கொள்கை விளக்கக் கட்டுரைகள், திருக்குர்ஆன் விளக்கவுரைகள் ஆகியன இடம்பெற்றிருந்தன. 
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
நேர்வழி (1959 சிற்றிதழ்)

**நேர்வழி** இந்தியாவில், தேனி மாவட்டத்திலிருக்கும் உத்தமபாளையத்திலிருந்து 1959 ஆம் ஆண்டில் வெளிவந்த ஒரு மாத இதழாகும். இதே பெயரில் இலங்கையிலும், இந்தியாவிலும் பிற்காலங்களில் சிற்சில இதழ்கள் வெளிவந்துள்ளன. 

## ஆசிரியர்
* மௌலவி அப்துல் காதிர்

## உள்ளடக்கம்
இவ்விதழில் இஸ்லாமிய ஆக்கங்களும், கொள்கை விளக்கங்களும், செய்திகளும், இஸ்லாமிய உலக செய்திகளும் இடம் பெற்றிருந்தன. 

பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
நேர்வழி (1991 சிற்றிதழ்)

**நேர்வழி** மங்கலம்பேட்டையிலிருந்து 1991ம் ஆண்டில் வெளிவந்த ஒரு மாத இதழாகும்.

## ஆசிரியர்
முஹம்மது சுலைமான்

## பணிக்கூற்று
நேர்வழி மாத இதழ்

## உள்ளடக்கம்
இவ்விதழில் இஸ்லாமிய ஆக்கங்களும், கொள்கை விளக்கங்களும், செய்திகளும், 
இஸ்லாமிய உலக செய்திகளும் இடம்பெற்றிருந்தன.

பகுப்பு:இந்தியத் தமிழ் இதழ்கள்
துவாரகதாஸ் கோவர்தன்தாஸ் வைஷ்ணவ கல்லூரி

சுருக்கமாக *டிஜிவி*  என்று அழைக்கப்படும் **துவாரகதாஸ் கோவர்தன்தாஸ் வைஷ்ணவக் கல்லூரி ** (**Dwaraka Doss Goverdhan Doss Vaishnav College**),  இந்தியாவின் தமிழ்நாட்டில், மாநகர் சென்னையில் அமைந்துள்ள ஒரு கலை மற்றும் அறிவியல் கல்லூரியாகும்.  தன்னாட்சிநிலை பெற்றுள்ள இக்கல்லூரி சென்னைப் பல்கலைக்கழகத்துடன் இணைக்கப்பட்டுள்ளது. சென்னையின் முதன்மையான தரவரிசையில் உள்ள கல்லூரிகளில், இக்கல்லூரி ஒன்றாகும்.

## வெளியிணைப்புகள்
* Vaishnav College 
* DG Vaishnav College

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னைப் பல்கலைக்கழக இணைவுக்கல்லூரிகள்
பத்ஹுல் இஸ்லாம் (சிற்றிதழ்)

**பத்ஹுல் இஸ்லாம்** இந்தியா,  தமிழ்நாடு,  சென்னையிலிருந்து 1952ம் ஆண்டில் வெளிவந்த ஒரு மாத இதழாகும்.

## ஆசிரியர்
* அப்துல் குத்தூஸ்

## பொருள்
'பத்ஹுல் இஸ்லாம்' என்றால் 'இஸ்லாத்தின் வெற்றி' என்று பொருள்படும்.

## உள்ளடக்கம்
இவ்விதழில் இஸ்லாமிய கொள்கை விளக்கங்களும், செய்திகளும், இஸ்லாமிய உலக செய்திகளும், துணுக்குகள், வாசகர் அரங்கம், கேள்வி பதில் போன்றன இடம்பெற்றுள்ளன.  
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
பள்ளிவாசல் (சிற்றிதழ்)

**பள்ளிவாசல்** இந்தியா, தமிழ்நாடு, சென்னையிலிருந்து 1987ம் ஆண்டில் வெளிவந்த ஒரு மாத இதழாகும்.

## ஆசிரியர்
* இலந்தை இபுறாஹிம்

## உள்ளடக்கம்
இலக்கிய ஆக்கங்களும், இஸ்லாமிய அறிவியல் ஆக்கங்களும், இஸ்லாமிய உலக செய்திகளும், கேள்வி பதில் போன்ற பல்வேறுபட்ட அம்சங்களும் இதில் உள்வாங்கப்பட்டிருந்தன. 

பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
பாண்டி நேசன் (சிற்றிதழ்)

**பாண்டிநேசன்** இந்தியா, மதுரையிலிருந்து 1988ம் ஆண்டில் மாதம் மும்முறை வெளிவந்த ஒரு இதழாகும்.

## ஆசிரியர்கள்
* அப்துல் அஜீம் சாகிப்
* இபுராகிம் சாகிப்

## உள்ளடக்கம்
இவ்விதழில் செய்திகளும், இலக்கிய ஆக்கங்களும், செய்தி விமர்சனங்களும், விளக்கவுரைகளும், இலக்கிய ஆய்வுக் கட்டுரைகளும். கவிதைகளும். சிறுகதைகளும். வாசகர் பக்கம், வினாவிடை போன்ற பல்சுவை அம்சங்களும் இடம்பெற்றிருந்தன. 
பகுப்பு:இந்தியத் தமிழ் இதழ்கள்
பறக்கும் பால்யன் (சிற்றிதழ்)

**பறக்கும் பால்யன்** இந்தியா, காரைக்காலிலிருந்து 1952ம் ஆண்டில் மாதமிருமுறை வெளிவந்த ஒரு இதழாகும்.

## ஆசிரியர்
* முஸ்தபா கமால் 

## உள்ளடக்கம்
இவ்விதழில் இலக்கிய ஆக்கங்கள், இலக்கிய ஆய்வுக் கட்டுரைகள், கவிதைகள், சிறுகதைகள், வாசகர் பக்கம் போன்ற பல்வேறுபட்ட அம்சங்கள் இடம் பெற்றிருந்தன. 
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
வஞ்சி தமிழ்வளர் மன்றம்

பாண்டியன் நெடுஞ்செழியன் அவையில் மாங்குடி மருதன் தலைமையில் புலவர்கள் கூடித் தமிழ் பாடியது போலவே காவிரிப்பூம்பட்டினத்திலும், வஞ்சிமாநகரிலும் தமிழ் வளர்க்கும் மன்றங்கள் இருந்தன.
## பதிற்றுப்பத்து
:"கொண்டி மிகைப்படத் தண்டமிழ் செறித்து" (63-9)

பதிற்றுப்பத்து ஆறாம் பத்துத் தலைவன் செல்வக்கடுங்கோ வாழியாதன். இவனைச் சிறப்பித்துக் கபிலர் 10 பாடல்கள் பாடியுள்ளார். இவன் சிறிய இலைகளையுடைய உழிஞைப் பூ சூடிப் போருக்குச் சென்றானாம். அப்போது அவன் பகைநாடுகளிலிருந்து கொண்டிப்பொருள்களைக் கொண்டுவந்தானாம். அவற்றைத் தண்டமிழ் செறிவதற்குப் பயன்படுத்தினானாம்.

## விளக்கம்
* தண்டமிழ்ச் செறித்து - என்று ஒற்று மிக்கு இருந்தால் கொண்டியைத் தமிழ்நாட்டில் செறித்து வைத்தான் என்று பொருள் கொள்ளவேண்டும்.
* தண்டமிழ் செறித்து என்று ஒற்று மிகாமல் இருந்தால் தண்டமிழைச் செறித்து எனப் பொருள் கொள்ளவேண்டும்.
* பாடலில் தண்டமிழ் செறித்து என ஒற்று மிகாமல் உள்ளது.
* தமிழைச் செறித்தல் என்பது தமிழைத் திண்மையுறச் செய்தல்.

பகுப்பு:தமிழ்ச் சங்கங்கள்
முத்திரை (பரதநாட்டியம்)

**கை அசைவுகள்** அல்லது **முத்திரைகள்** (சமசுகிருதம்: ஹஸ்தங்கள்) பரதநாட்டியத்தில் ஒரு முக்கியக் கூறாகும். கை அசைவுகளை பரத நாட்டியத்தில் (சமஸ்கிருதத்தில்) ஹஸ்தம் என சிறப்பாக அழைப்பர். கை என்பதன் சமஸ்கிருத சொல்லே ஹஸ்தம் எனப்படுகிறது. இதை தமிழில் முத்திரை என்பர். பரதநாட்டியத்தில் அடவு,அபிநயம் இரண்டிற்கும் முக்கியமானது முத்திரைகள் ஆகும். கைவிரல்களின் பல்வேறு நிலைகளாலும் அசைவுகளினாலும் பொருள்படவும், அழகிற்காகவும் அபிநயிப்பதனையே கைமுத்திரை அல்லது ஹஸ்தங்கள் எனக் கூறுவர். பரதத்தில் அபியத்திற்காக பயன்படும் கை அசைவுகளை ஒற்றைக்கை [இணையாக்கை], இரட்டைக்கை [இணைந்த கை] என இரண்டாகப் பிரயோகப்படுத்துகின்றனர்.இவை தவிர்ந்த அபூர்வ முத்திரைகளும் உண்டு.

## முத்திரைகள்

### ஒற்றைக்கை முத்திரைகள்

ஒரு கையால் செய்யப்படுவதால் ஒற்றைக்கை முத்திரை எனப்படுகிறது. இது சமஸ்கிருதத்தில் *அசம்யுத ஹஸ்த* என அழைக்கப்படுகிறது. இவை இருபத்தெட்டாகும்.

### இரட்டைக்கை முத்திரைகள்

இரு கையாலும் செய்யப்படுவதால் இரட்டைக்கை முத்திரை எனப்படுகிறது. இது சமஸ்கிருதத்தில் *சம்யுத ஹஸ்த* என அழைக்கப்படுகிறது. இவை இருபத்து நான்காகும்.

பகுப்பு:இந்து மெய்யியல் கருத்துருக்கள்
பகுப்பு:பரதநாட்டியம்
பகுப்பு:முத்திரைகள்
காவிரிப்பூம்பட்டினம் தமிழ்வளர் மன்றம்

பாண்டியன் நெடுஞ்செழியன் அவையில் மாங்குடி மருதன் தலைமையில் புலவர்கள் கூடித் தமிழ் பாடியது போலவே காவிரிப்பூம்பட்டினத்திலும், வஞ்சிமாநகரிலும் தமிழ் வளர்க்கும் மன்றங்கள் இருந்தன.

## பட்டினப்பாலை குறிப்பு
:"புகழ் நிலைஇய மொழி வளர
:அறம் நிலைஇய அகன் அட்டில்
:சோறு வாக்கிய பெருங்கஞ்சி
:யாறு போலப் பரந்து ஒழுகி" (அடி 42-45)

இந்தப் பாடலடிகளில் மொழி வளர்ச்சிக்காக உணவு படைத்த அட்டில்சாலை (மடம், மடப்பள்ளி) காவிரிப்பூம்பட்டினத்தில் இருந்தது குறிப்பிடப்பட்டுள்ளது.

பகுப்பு:தமிழ்ச் சங்கங்கள்
அமுதசுரபி (விடுதலைப் புலி)

லெப். கேணல் **அமுதசுரபி-அல்பா** (இறப்பு: அக்டோபர் 26, 2001) எனும் இயக்கப் பெயரைக்கொண்ட **சின்னப்பு நந்தினி** தமிழீழ விடுதலைப் புலிகளின் கடற்புலிகளின் மகளிர் படையணித் துணைத் தளபதியாக இருந்தவர்.

யாழ்ப்பாணம், செம்பியன்பற்று தெற்கைப் பிறப்பிடமாகக் கொண்ட இவர் ஆளுமை மிக்கதொரு பெண் போராளியாக இருந்தவர். பெண்களுக்கென விதிக்கப்பட்ட சில வரைமுறைகளிலிருந்து வெளிவரத் தயங்கிய பெண்களுக்குத் தைரியமூட்டி அவர்களையும் கடலில் இறக்கிப் பயிற்சிகள் கொடுத்து திறமை மிக்க போராளிகளாக வளர்த்தெடுத்தவர்.

## மேற்கோள்கள்

பகுப்பு:விடுதலைப் புலிகளின் பெண் போராளிகள்
பகுப்பு:2001 இறப்புகள்
சுமேதா ஜயசேன

**சுமேதா ஜயசேன** (*Sumedha G. Jayasena*,   பிறப்பு: சூலை 29 1952), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி  சார்பில் மொனராகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். நாடாளுமன்ற விவகார அமைச்சர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

## வாழ்க்கைக் குறிப்பு
113, தியவன்ன கார்ட்ன், பத்தரமுல்லையில்  வசிக்கும்  இவர்  பௌத்த மதத்தைச் சேர்ந்தவர்,

## உசாத்துணை
* சுமேதா ஜயசேன 

பகுப்பு:இலங்கை அரசியல்வாதிகள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்